श्रीकृष्ण प्राकट्योत्सव में बही भजनों की सरिता
श्रीकृष्ण प्राकट्योत्सव में बही भजनों की सरिता
जोधपुर| श्रीश्रीमाली ब्राह्मण समाज महामंदिर के तत्वावधान में चल रही श्रीमद् भागवत कथा में मंगलवार को श्रीकृष्ण का प्राकट्योत्सव धूमधाम से मनाया गया। इस अवसर पर बड़ी संख्या में भक्तों की उपस्थिति में नृत्य एवं भजन प्रस्तुत किए गए। कथा व्यास मनोज कृष्ण त्रिवेदी ने बताया कि जिस प्रकार उस आनंदकद प्रभु के आगमन से पूर्व ही संपूर्ण ब्रह्मांड में आनंद की लहर दौड़ गई, उसी प्रकार एक साधक भक्त भी अपने भीतर अपनी बुद्धि में परमात्मा का साक्षात्कार कर सहज ही आनंदित होकर थिरकने लगता है। विक्रांत दवे ने कथा व्यास को भगवान धन्वन्तरि की प्रतिमा भेंट की। समाज सचिव दिनेश ठाकुर ने प्रसाद वितरण किया और बताया कि बुधवार को नंदोत्सव एवं बाल लीलाओं में गोवर्धन प्रसंग के दौरान छप्पन भोग का आयोजन किया जाएगा। अध्यक्ष जगदीशचंद्र दवे ने सभी भक्तों से कथा लाभ लेने की अपील की। कथा व्यास को श्री श्रीमाली ब्राह्मण समाज महानगर जोधपुर के अध्यक्ष श्याम सुंदरलाल दवे, महामंदिर श्री श्रीमाली ब्राह्मण समाज के अध्यक्ष जगदीश दवे मुकेश दवे ने साफा पहनाया। एसआर त्रिवेदी, दुष्यंत जोशी, प्रवीण दयाल दवे, सत्यनारायण ओझा, हिमांशु श्रीमाली ने माल्यार्पण किया। इसी तरह नाथावतों की बारी स्थित नवचौकिया में चल रही भागवत कथा में गजेंद्र मोक्ष, समुंद्र मंथन, वामन अवतार, श्रीराम जन्म एवं कृष्ण जन्मोत्सव समझाते हुए कृष्ण मुरारी ने बताया कि प्रभु प्रेम से भक्त के अधीन हो जाते है। भक्ति में ही शक्ति है, का वर्णन बताया। बुधवार को नंदोत्सव कालीय मदैन एवं ठाकुर जी को 56 भोग लगाया जाएगा।
hin_Deva hin_Deva hin_Deva